Държавен вестник, бр. 15, 2013 г., стр. 154

СТР.  154	
Д Ъ Р Ж А В Е Н  В Е С Т Н И К 	
БРОЙ  15
За основният курс на обучение и специализирания курс за превоз в цистерни се изискват 
допълнителни учебни часове за практически упражнения, посочени в 8.2.2.3.8, които варират 
в съответствие с броя на водачите в курса.
8.2.2.4.2 Общата продължителност на пълният курс на обучение може да се определи от 
компетентния орган, който трябва да запази продължителността на основния курс и на специ-
ализирания курс за цистерни, но може и да ги допълни със съкратени специализирани курсове 
за Клас 7 и 1.
8.2.2.5 Опреснителна учебна програма 
8.2.2.5.1 Провеждането на опреснително обучение през равни интервали има за цел да 
осъвремени познанията на водачите; то трябва да обхваща новите технически, юридически и 
свързани с веществата разработки.
8.2.2.5.2 Продължителността на опреснителното обучение, включвайки индивидуалните 
практически упражнения, трябва да бъде най-малко 2 дни за пълен курс на обучение, или поне 
половината от продължителността на съответстващия първоначален основен или първоначален 
специализиран курс на обучение, както е посочено в 8.2.2.4.1 за отделните курсове на обучение.
8.2.2.5.3 Водачът може да замени опреснителен курс и изпита към него със съответстващия 
начален курс на обучение и изпит.
8.2.2.6 Утвърждаване на обучението
8.2.2.6.1 Учебните курсове трябва да са обект на утвърждаване от компетентния орган.
8.2.2.6.2 Утвърждаването може да бъде получено само във връзка с писмено представени 
заявления.
8.2.2.6.3 Заявлението за утвърждаване трябва да е придружено със следните документи:
(a) Подробна учебна програма, определяща темите на обучение и указваща разписанието 
на часовете, както и планираните методи на обучение;
(b) Квалификацията и област на дейност на обучаващия персонал;
(c) Информация за учебното заведение, където ще бъдат провеждани курсовете, за учебните 
материали, както и за осигурените условия за провеждане на практическите упражнения;
(d) Условията за участие в курсовете, като например броят на участниците.
8.2.2.6.4 Компетентният орган трябва да организира надзора по обучението и изпитите.
8.2.2.6.5 Утвърждаването от компетентния орган трябва да се издаде в писмен вид, като то 
е предмет на следните условия:
(a) Обучението трябва да се разреши в съответствие със заявените документи;
(b) Компетентният орган трябва да получи правото да изпраща упълномощени лица, които 
да присъства на курсовете за обучение и на изпитите;
(c) Компетентният орган трябва да бъде осведомяван своевременно за датите и местата на 
отделните курсове на обучение;
(d) Утвърждаването може да бъде оттеглено в случай, че условията за утвърждаване не се 
изпълняват.
8.2.2.6.6 Документът за утвърждаване трябва да указва дали съответните курсове са основни 
или специализирани курсове, първоначални или опреснителни курсове и дали те са ограничени 
към определени опасни товари или към определен клас или класове.
8.2.2.6.7 В случай, че след получаване на утвърждение за курс на обучение, педагогическо 
лице възнамерява да извърши промени по отношение на детайли, които са свързани с утвър-
ждаването, то ще трябва да поиска предварително разрешение от компетентния орган. Това 
важи особено за промени, отнасящи се до учебната програма.
8.2.2.7 Изпити
8.2.2.7.1 Изпити за първоначален основен курс
8.2.2.7.1.1 След завършване на основното обучение, включително и на практическите упраж-
нения, върху материала на основния курс се провежда изпит.
8.2.2.7.1.2 На изпита кандидатът трябва да докаже, че той има познания, съобразителност и 
умения за професионален водач на превозни средства, превозващи опасни товари според пред-
виденото в основния курс обучение.
8.2.2.7.1.3 За тази цел компетентният орган трябва да подготви списък от въпроси, които се 
отнасят до резюмираните в 8.2.2.3.2 теми. Изпитните въпроси трябва да бъдат изтеглени от 
този списък. Преди провеждане на изпита кандидатът не трябва да знае нищо за подбраните 
от списъка въпроси.
8.2.2.7.1.4 При пълните курсове може да се държи само един изпит.
8.2.2.7.1.5 Всеки компетентен орган трябва да упражнява надзор за начина, по който се 
провежда изпитът.